|  |  |
| --- | --- |
| **Elem tartalma: Bibliai kódok**A Jézus tábor második előadásának feldolgozása színdarabban | Kategória: előadás |
| Jelöld be a szerző(k) opciót! (lenyíló lista) Jelöld be a szerkesztő(k) opciót! (lenyíló lista)  | Esemény: Tábor |
| Kapcsolódó téma: Jézus | Kapcsolódó előadás: |
| Régió: Tisza | Település:  | Időpont: 2016.07. |

Kapcsolódó anyagok:

**Főelőadások négy az egyben:**

2016\_07\_Jezus\_negy\_foeloadas\_egyben\_ossz\_tabor

**Főelőadások:**

2016\_07\_Jezus\_mit\_tudunk\_valóban\_Jezusrol\_foeloadas\_ossz\_tabor

2016\_07\_Jezus\_milyennek\_tapasztaltak\_Jezust\_baratai\_foeloadas\_ossz\_tabor

2016\_07\_Jezus\_hogyan\_ertelmeztek\_Jezust\_foeloadas\_ossz\_tabor

2016\_07\_Jezus\_Jezust\_megismerni\_foeloadas\_ossz\_tabor

**Csoportfoglalkozás:**

2016\_07\_Jezus\_kerdesek\_kiscsoportra\_csoport\_ossz\_tabor

**A Tiszamenti régió dokumentumai:**

2016\_07\_Jezus\_mit\_tudunk\_Jezusrol\_eloadas\_feldolgozas\_szindarabban\_ti\_tabor

2016\_07\_Jezus\_bibliai\_kodok\_eloadas\_feldolgozas\_szindarabban\_ti\_tabor

2016\_07\_Jezus\_Jezus\_ertelmezese\_eloadas\_feldolgozas\_szindarabban\_ti\_tabor

2016\_07\_Jezus\_megismerni\_Jezust\_eloadas\_feldolgozas\_szindarabban\_ti\_tabor

2016\_07\_Jezus\_tiszamenti\_tabor\_akadalyverseny\_jatek\_ti\_tabor

2016\_07\_Jezus\_Jezus\_piktogramok\_dekor\_ti\_tabor

2016\_07\_Jezus\_nyito\_szindarab\_egyeb\_ti\_tabor

**A kapcsolódó anyagok rövid tartalmi leírása és a fent felsoroltakon kívül a témánkhoz és az eseményhez kapcsolódó esetleges egyéb anyagok az alábbi téma- és eseményösszegző dokumentumban találhatóak:**

2016\_07\_Jezus\_tabor\_osszegzo\_ossz\_tabor

Törzsanyag:

**Bibliai kódok**

Jézus tábor 2. előadás, színdarab

**Szereplők:**

V (Vevécs-kém)

T (Titkárnő)

W (Winnetou - kém – Anti)

D (Drótostót - Zsombor?)

K1 - K2 - K3 stb. (további kémek)

Szín: kémek a kütyükkel

*Beérkezik Vevécském és a titkárnője*

V.: Jó reggelt kívánok mindenkinek, remélem, mindenki túlélte a tegnapi bevetést.

W: Bözsi nénit elfogta és megkorbácsoltatta egy Pilátus nevű egyén, de még a harmincadik csapás előtt ejtőernyős támadással sikerült kiszabadítanunk, így csak könnyű sérüléseket szenvedett. Mindenki más épségben van.

V.: Rendben van. Egyéb veszteségek?

W: 8 kiló töltény és három hordó whisky. Ezenkívül a rómaiak eltalálták az egyik helikopterünket egy kőhajító géppel.

V.: Miért nem figyeltek jobban?

W: Nem gondoltuk, hogy ilyen jó a légvédelmük.

 V.: Fő, hogy a személyi állományban nem esett kár. Ma újabb küldetés vár önökre. Tegnap átkutatták a rendelkezésre álló tárgyi forrásokat és dokumentumokat. Ma a szemtanúkra helyezzük a hangsúlyt. Értik, mit akarok ezzel mondani?

W: Igenis. Felkutatjuk az összes fellelhető embert, aki látta Jézust, és kihúzzuk belőlük az összes információt.

V.: Pontosan. Akció indul!

*Zenére V., titkárnője és a kémek elhagyják a színt. Ezután a kémek visszaszállingóznak. Embereket figyelnek meg, mutogatják nekik Jézus képét, interjúztatnak, jegyzetelnek, római őrjáratok elől bujdosnak. Zene vége, V. a titkárnője és a kémek visszaérkeznek*

V.: Kérem, adják elő, mit találtak.

K1: Szerintem messze én találtam a legtöbb információt. Szerintem egyáltalán nem kell komolyan vennünk ezt a Jézus nevű fickót. A szemtanúk állítása szerint egy haláli nyugodt figura, de én rájöttem, miért van ez! Nyugodtsága igazából érzéketlenség és közöny. Könnyű nyugodtnak lenni, ha az ember nem érez semmit! Olyan, mint a pennys brokkolifigura, aki akkor is mosolyog, ha földhöz csapják, vagy leszaggatják a kezét. Vagy mint egy rasztahajú csöves, aki jól beszívott. Érzéketlen, mint egy tuskó, ráadásul rém unalmas. Egy ilyen emberre úgyse hallgat senki. Képtelen arra, hogy bármilyen közösség vezetője legyen, hiányzik belőle a szenvedély.

W: Én hallottam pár történetet Jézusról, ami sehogy sem illik a képbe! Amikor például az egyik rokona, Lázár meghalt, Jézus sírni kezdett a haverjai szeme láttára! (Jn 11,35) Az olajfák hegyén halálfélelem kerítette magába, és vérrel verítékezett! Ez extrém érzelmek esetén történik csak meg! Szenvedélyes szónok volt, és olyan szélsőséges képeket is használt, amiket érzelmek nélkül nem lehet kimondani. Sokan hallották például, mikor azt mondta: „Azért jöttem, hogy tüzet gyújtsak a földön, mi mást akarnék, mint hogy lángra lobbanjon?” (Lk 12,49)

K2: Én is úgy láttam, hogy Jézus egyáltalán nem halvérű, hanem nagyon is érzelemgazdag. De szerintem nem kell aggódni: teljesen ártalmatlan! Ez a fickó egy szentimentális szappanoperahős! Csak sírdogál meg kínlódik, olyan, mint egy emós gyökér! Bociszemű, bárgyú szentképtöltelék. Az öregasszonyok talán kitapétázzák a szobájukat egy ilyen Jézus képeivel, hogy legyen valaki, akinek panaszkodhatnak, amikor egyedül vannak és már véget ért a tévében a Barátok közt. De a normális emberek közül ki akar egy ilyenre hasonlítani? Szerintem semmilyen hatása nem lesz az emberekre.

W: Megint ellent kell, hogy mondjak, mert hallottam olyan információkat is, amik nem illenek a képbe. Ez a Jézus például nagyon keményen fellépett a templomi árusokkal szemben. Amikor ezek a kofák a templomban árulták a portékájukat, és ordibálásukkal a templomból vásárcsarnokot csináltak, Jézus nemcsak szomorkodott és sírdogált. Ellenkezőleg: kötélből ostort font, és egymaga felborította az árusok asztalait és kihajtotta őket a templomból. Senki nem bírta megállítani. (Mt, 21,12-13)

Heródesnek, aki az egyik legnagyobb hatalmú politikus volt Júdeában, keményen odamondogatott. Például rókának nevezte ("lerókázta"). Meg a farizeusoknak is. Meszelt síroknak nevezte őket, hiszen magukat jónak tüntették fel, de csak a szertartásokat tartották be pontosan, a rászorulókon meg nem segítettek. Olyanok, mint a meszelt sír: kívülről szépek, de belülről rothadás. Nem túl hízelgő hasonlat, de Jézus bevállalta a farizeusokkal a konfliktust keményen. Lk 13,31-32

Azokkal szemben bátor, akivel szemben mások gyávák (gazdagok, hatalmasok) - Lk 3,7-18

Érdekes, hogy akikkel szemben pedig mindenki bátor, azokkal szemben megértő volt. Például amikor éjszaka, megkereste a félénk Nikodémus, mert szégyellte a többi főpap előtt, hogy kíváncsi Jézusra. Jézus nem szidta le, hogy milyen gyáva vagy, ellenkezőleg: megértő volt vele szemben és elbeszélgetett vele. Mások az ilyen gyengékkel érzékeltetik a nem létező bátorságukat - velük szemben könnyű! De ki mer beszólni azoknak, akik börtönbe zárhatják vagy kivégezhetik?

K3: Teljesen egyetértek, az én kutatásaim is megerősítik, hogy Jézus egy belevaló csávó volt. Egy karakterológiai csoda: nincs semmilyen rossz tulajdonsága. Ilyen tökéletes ember nincs is! De szerintem pont emiatt nem veszélyes. Hiszen meghalt már rég, és annyira különbözött az emberektől, hogy nem is akar rá senki hasonlítani. Minek frusztrálná magát bárki is, hogy olyan legyen, mint ő? Jézus egy szuperhős, nem való embereknek példaképként, nem egy kategória velünk. Ha valaki őt akarja követni, az olyan, mintha bolhaként akarna elefánt lenni! Jézus meg amúgy is biztos lenézi a többi embert, hiszen senki nem lehet olyan tökéletes, mint ő

W.: Megint ellenkeznem kell. Több szemtanú ugyanis pont ennek az ellenkezőjéről számolt be: Jézus mindenkiben a jót látta, abban is, akiben nagyon kevés van. A kis csaló vámosban is, akit mindenki utált, mert mindenkit megkárosított, Jézus meglátta a jó embert. Zakeus pedig ennek hatására tért meg, és adta oda vagyonának egy részét azoknak, akiket megkárosított. (Lk 19,9). Legközelebbi barátait is bűnösökből válogatta össze: Péter volt a jobbkeze, aki pedig az elfogásakor azt is letagadta, hogy ismeri őt. Pál apostol egyenesen üldözte Jézus követőit, Jézus mégis őt választotta ki arra, hogy megtérítse a görögöket és többszörösére növelje a keresztények számát. János apostol villámmal akarta elpusztítani azt a falut, amely nem fogadta őket szívesen, és Jézus mégis ezt a bosszúálló lelkű embert választotta ki arra, hogy a szeretetről szóló tanítást olyan kifejezően írja le és adja át az utókornak az evangéliumában. Mária Magdolna pedig egy prostituált volt, mégis neki jelent meg Jézus a feltámadása után először.

Egyébként pedig Jézus egyáltalán nem volt szuperhős. A Biblia is őszintén leírta, hogy nem volt mindig sikeres. Názáretben például nem hallgattak rá, akármilyen szépen is beszélt nekik. (Mt 8,34; Mk 3,30; 6,5). Jézus pontosan tudta, mit jelent kudarcot vallani, és ebben is megértő azokkal szemben, akik követik őt.

V.: Köszönöm, igazán jó munkát végeztek. Legteljesebb képet Winnetou kémtársam nyújtotta Jézusról, de a többiek is sok adatot összegyűjtöttek. Holnap folytatjuk!

Drótostót: Megjöttem!

V.: Kicsit elkésett, nem?

D: Bocsánat, csak a római-szovjet egyesült hadsereg feltartóztatott. De sikerült kicsúsznom a kezük közül!

V.: Hogyan?

D: Megemlítettem, hogy Marx eredetileg zsidó volt, és mivel a rómaiak utálják a zsidókat, a szovjetek pedig szeretik Marxot, így a két sereg egymás ellen fordult. Káosz tört ki, és ezt kihasználva el tudtam menekülni.

V.: Ez fantasztikus, de épp most végeztünk a küldetés feldolgozásával!

D: Azt kötve hiszem, ugyanis fontos adatok vannak a birtokomban a Szovjetunió területére menekült zsidók leszármazottaitól! Ezt még mindenképpen fel kell dolgoznunk! A baj csak az, hogy rejtjelezve van, meg kellene fejteni!

V.: Az ügynökeink és a kódfejtőink már nagyon fáradtak, pihenésre lenne szükségük egy ilyen hosszú bevetés után. Most mit tegyünk?

Titkárnő: A Legyen Ön is milliomos c. műsorban ilyenkor kell igénybe venni a közönség segítségét. Kérdezzük meg mi is őket!

V.: Rendben *(elmagyarázza a feladatot a kiscsoportoknak. Szabadulós játékokhoz hasonló feladat lesz, melynek megoldása egy bibliai történet helye, pl. Mt 11,29 - Tanuljatok tőlem, mert szelíd vagyok, és alázatos szívű - két tulajdonság, amelyet Jézus maga mond, hogy megtanuljuk tőle)*

bibliai kódok

Hozsanna

kiszabadulás a templomból

Eszközigény:

jelmezek